CELEX: 62018CN0194
Language: bg
Date: 2018-03-19 00:00:00
Title: Дело C-194/18: Преюдициално запитване от Vrhovno sodišče Republike Slovenije (Словения), постъпило на 19 март 2018 г. — Jadran Dodič/BANKA KOPER, ALTA INVEST

4.6.2018   
            
            
               BG
            
            
               Официален вестник на Европейския съюз
            
            
               C 190/10
            
         Преюдициално запитване от Vrhovno sodišče Republike Slovenije (Словения), постъпило на 19 март 2018 г. — Jadran Dodič/BANKA KOPER, ALTA INVEST
   (Дело C-194/18)
   (2018/C 190/13)
   Език на производството: словенски
   
      Запитваща юрисдикция
   
   Vrhovno sodišče Republike Slovenije
   
      Страни в главното производство
   
   
      Жалбоподател: Jadran Dodič
   
      Ответници: BANKA KOPER, ALTA INVEST
   
      Преюдициални въпроси
   
   
               1)
            
            
               Следва ли разпоредбата на член 1, параграф 1 от Директива 2001/23/ЕО на Съвета (1) да се тълкува в смисъл, че и прехвърляне като извършеното при обстоятелствата в настоящия случай, с предмет финансовите инструменти и другите активи на клиентите (по-конкретно ценните книжа), счетоводното отчитане на нематериалните дългови ценни книжа и други финансови и акцесорни услуги, както и архивът, трябва да се квалифицира като юридическо прехвърляне на предприятие или на обособена част от предприятие, като се отчита фактът, че след преустановяване на дейността по борсово посредничество от страна на първия ответник поверяването на предоставянето на тези услуги на втория ответник е зависело в крайна сметка от решението на възложителите (клиентите)?
            
         
               2)
            
            
               При така описаните обстоятелства определящ ли е броят на възложителите, на които вторият ответник предоставя понастоящем въпросните услуги, след преустановяване на дейността по борсово посредничество от страна на първия ответник?
            
         
               3)
            
            
               Отразява ли се по някакъв начин на констатацията за наличие на прехвърляне на предприятие или на стопанска дейност обстоятелството, че първият ответник продължава дейността си с възложителите като зависимо дружество за финансово посредничество и при осъществяването на тази функция сътрудничи с втория ответник?
            
         
      (1)  Директива 2001/23/ЕО на Съвета от 12 март 2001 година относно сближаването на законодателствата на държавите членки във връзка с гарантирането на правата на работниците и служителите при прехвърляне на предприятия, стопански дейности или части от предприятия или стопански дейности (ОВ L 82, 2001 г., стр. 16; Специално издание на български език, 2007 г., глава 5, том 6, стр. 20).